
ОБЩА ЧАСТ

І. Подготовка на офертата
1. При изготвяне на офертата участникът трябва да се придържа точно към условията, обявени от възложителя в документацията.

2. Участникът трябва да проучи всички указания, образци, условия /спецификации и др./ в документацията. Невъзможността да предостави цялата информация, изисквана в документацията или представянето на оферта, неотговаряща на документацията, при всички случаи е риск за участника и може да доведе до отстраняването му.

3. Офертата следва да отговаря на изискванията, посочени в обявлението за откриване на процедурата, настоящите указания, и да бъде оформена по приложените към документацията образци.

4. Офертата се представя на български език.

5. Всяко оферта трябва да съдържа документите, доказателствата и обстоятелствата по чл. 56 от ЗОП, и посочените от възложителя в документацията за участие.

6. Участниците – юридически лица или еднолични търговци, посочват в офертата си единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която кандидатът или участникът е установен, както и адрес, включително електронен, за кореспонденция при провеждането на процедурата. 

Участниците – чуждестранни юридически лица прилагат към офертите си еквивалентен документ на съдебен или административен орган от държавата, в която са установени. В случай, че чуждестранните лица са установени в Република България и в друга държава едновременно, документите по предходните изречения се представят и от двете държави.

Участниците – физически лица, прилагат към офертата си копие от документа за самоличност.

В случай, че участникът участва като обединение (или консорциум), което не е регистрирано като самостоятелно юридическо лице, тогава участниците в обединението (или консорциума) представят копие на договора за обединение, а когато в договора не е посочено лицето, което представлява участниците в обединението - и документ, подписан от лицата в обединението, в който се посочва представляващият. 

Договорът  трябва да съдържа клаузи, които гарантират, че: 

- Всички членове на обединението/ консорциума са отговорни заедно и поотделно за изпълнението на договора; 

- Е определен представляващият обединението/ консорциума, който е упълномощен да задължава, да получава указания за и от името на всеки член на обединението/ консорциума. Допуска се повече от едно лице да представляват обединението заедно и поотделно; 

- Срокът на обединението е най-малко за времето, за което поръчката ще бъде изпълнена;  

- Всички членове на обединението/ консорциума са задължени да останат в него за целия период на изпълнение на договора; 

- Разпределение на дейностите от предмета на възлаганата поръчка между участниците в обединението, както и ресурсите, с които ще участва всеки един от участниците в обединението. 

- Представляващият обединението/ консорциума е упълномощен да представи офертата от името и за сметка на обединението и да сключи договор с възложителя

Не се допускат промени в състава на обединението след подаването на офертата. Към офертата участникът – обединение, което не е юридическо лице, представя и декларация в подкрепа на тези обстоятелства.   

Възложителят не е поставил изискване за създаване на юридическо лице, когато спечелилият участник е обединение / консорциум. 

Когато не е приложено споразумение за създаването на обединение / консорциум, или в приложеното споразумение липсват клаузи, гарантиращи изпълнението на горепосочените условия или състава на обединението се е променил след подаването на офертата, участникът ще бъде отстранен от участие в процедурата за възлагане на настоящата обществена поръчка.
В процедурата за възлагане на обществената поръчка едно физическо или юридическо лице може да участва само в едно обединение.

Свързани лица или свързани предприятия не може да бъдат самостоятелни  участници в една и съща процедура.

7. Всеки участник има право да представи само една оферта по обекта на процедурата.

8. До участие се допуска всяко българско и чуждестранно физическо или юридическо лице, което е регистрирано като търговец по Търговския закон или по националното си законодателство, както и техни обединения.

9. С офертата си участниците може без ограничения да предлагат ползването на под-изпълнители.

 Когато се  предвижда участие на подизпълнители, в офертата се посочват видовете работи от предмета на поръчката, които ще се предложат на подизпълнители и съответстващият на тези работи дял в проценти от стойността на обществената поръчка, и предвидените подизпълнители;.

10. Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.  

11. Когато участникът в процедурата е обединение, което не е юридическо лице:

 - документите по чл. 56, ал. 1, т. 1 , букви „а” и „б” от ЗОП се представят за всяко физическо или юридическо лице, включено в обединението;

- документите по чл. 56, ал. 1, т.1, буква „в” и т.4 и 5 от ЗОП се представят само за участниците, чрез които обединението доказва съответствието си с критериите за подбор по чл. 25, ал. 2, т. 6 от ЗОП.

12. В случай, че участникът е неперсонифицирано дружество по Закона за задълженията и договорите, същия следва да представят копие на документ за регистрация съгласно чл. 3, ал. 1, т. 6 от Закона за регистър БУЛСТАТ (ЗРБ), както и нотариално заварено копие на договора за учредяването си.
13. Участник може да докаже съответствието си с изискванията за  технически възможности и/или квалификация с възможностите на едно или повече трети лица. В тези случаи, освен документите, определени от възложителя за доказване на съответните възможности, участникът представя доказателства, че при изпълнението на поръчката ще има на разположение ресурсите на третите лица. За целите  трети лица може да бъдат посочените подизпълнители, свързани предприятия и други лица, независимо от правната връзка на  участника с тях.

 14. Когато участникът в процедурата е чуждестранно физическо или юридическо лице, или техни обединения офертата се подава на български език, документите по чл. 56, ал. 1, т. 1 от ЗОП се представят в официален превод, а документите по чл. 56, ал. 1, т.  5 от ЗОП, които са на чужд език, се представят  и в превод. 

15. В процеса на провеждане на процедурата участниците са длъжни да уведомяват възложителя за всички настъпили промени в обстоятелствата по чл. 47 от ЗОП, в 7-дневен срок от настъпването им.

16. Офертата (вкл. ценовата оферта), всички документи, съдържащи се в нея, и списъкът по чл. 56, ал. 1, т. 14 от ЗОП, се подписват от лицето, което представлява участника, съгласно документа за регистрация, респ. удостоверението за актуална съдебна регистрация (документ за самоличност – за физическите лица), или от надлежно упълномощено лице или лица, като в офертата се прилага нотариално заверено изрично пълномощно на упълномощеното (-ите) лице (-а), изготвено за целите на настоящата процедура и отразяващо данните за същата.

17. Декларациите по чл. 47, ал. 1 и 5 от ЗОП в офертата се подписват задължително саморъчно от физическото лице, което е длъжно да представи съответната декларация, съобразно конкретизацията, дадена в настоящите условия, респективно в разпоредбата на чл. 47, ал. 4 от ЗОП: 

- при събирателно дружество - за лицата по чл. 84, ал. 1 и чл. 89, ал. 1 от Търговския закон;

- при командитно дружество - за лицата по чл. 105 от Търговския закон, без ограничено отговорните съдружници;

- при дружество с ограничена отговорност - за лицата по чл. 141, ал. 2 от Търговския закон, а при еднолично дружество с ограничена отговорност - за лицата по чл. 147, ал. 1 от Търговския закон;

- при акционерно дружество - за овластените лица по чл. 235, ал. 2 от Търговския закон, а при липса на овластяване - за лицата по чл. 235, ал. 1 от Търговския закон;

- при командитно дружество с акции - за лицата по чл. 244, ал. 4 от Търговския закон;

-  при едноличен търговец - за физическото лице - търговец;

- във всички останали случаи, включително за чуждестранните лица - за лицата, които представляват кандидата или участника;

- в предходните случаи - и за прокуристите, когато има такива. Когато чуждестранно лице има повече от един прокурист, декларацията се подава само от прокуриста, в чиято представителна власт е включена територията на Република България. 

18. Разходите за изработването на офертите са за сметка на участниците в процедурата. Спрямо възложителя участниците не могат да се предявяват каквито и да било претенции за разходи, направени от самите тях по подготовката и подаването на офертите им, независимо от резултата или самото провеждане на процедурата, освен в случаите, посочени в чл. 39, ал. 5 от ЗОП.
19. Офертата се изготвя съгласно изискванията на ЗОП, указанията на възложителя от настоящата документация и приложените образци и приложения.  При приемането й в деловодството на МБАЛ „Св. Иван Рилски” ЕООД - гр. Горна Оряховица, върху плика се отбелязват поредния номер, датата и часът на получаването. Посочените данни се записват във входящ регистър в деловодството на МБАЛ „Св. Иван Рилски” ЕООД - гр. Горна Оряховица , за което на приносителя се издава документ .

20. Офертата се подава в срока, посочен в обявлението за  обществената поръчка. В случаите, когато същата е получена след посочения срок и час или външно тя не отговаря на посочения образец и е в незапечатан или скъсан плик, съответните длъжностни лица отбелязват това обстоятелство във входящия регистър на офертите за участие в откритата процедура за възлагане на  обществената поръчка, като офертата не се приема, а се връща незабавно на лицето, което я подава.

ІІ. Документацията за участие. Разяснения, във връзка с подготвяне на офертата. Подаване на офертата

1. Документацията за участие се публикува в профила на купувача на същия ден в който е  публикувано обявлението в Регистъра на обществените поръчки .

Възложителят не  поставя изискване документацията за участие да се получава на място. Всяко лице, което изрично заявява,че желае да получи документацията за участие на хартиен носител, определеното длъжностно лице  предоставя документацията, включително като му я изпрати за негова сметка. В тези случаи  се  изисква от лицата заплащането на документацията, като цената е  посочена в обявлението.

 При писмено  поискване от заинтересованото лице, възложителят изпраща документацията за сметка на лицето, отправило искането. Документацията се изпраща след получаване на сумата по банков път или с наложен платеж по куриер.

2. Лицата могат да поискат писмено от възложителя разяснения по документацията за участие до 10 дни , преди изтичане на срока за получаване на офертите. Разясненията се публикуват в профила на купувача в 4-дневен срок от получаване на искането. Ако лицата са посочили електронен адрес, разясненията се изпращат и на него в деня на публикуването им в профила на купувача. В случай че от предоставяне на разяснението от възложителя до крайния срок за получаване на оферти  за участие остават по-малко от 6 дни, възложителят е длъжен да удължи срока за получаване на оферти  за участие с толкова дни, колкото е забавата.

3. Възложителят може, по собствена инициатива или по сигнал за нередност, еднократно да направи промени в обявлението и/или документацията на обществената поръчка, свързани с осигуряване законосъобразност на процедурата, отстраняване на пропуски или явна фактическа грешка.

4. Всяко  лице може да направи предложение за промени в обявлението и/или документацията в 10-дневен срок от публикуването на обявлението за откриване на процедурата. Промените  се извършват чрез решение за промяна в 14-дневен срок от публикуване на обявлението в Регистъра на обществени поръчки.Решението и променените документи се публикуват в профила на купувача в първия работен ден, следващ деня на изпращането им в агенцията.

5. С решението за промяна възложителят няма право да променя дейностите и/или доставките по обявения предмет на поръчката. В решението  възложителят определя и нов срок за получаване на оферти за участие, който не може да бъде по-кратък от първоначално определения. Възложителят може да не определя нов срок, когато промените не засягат критериите за подбор, изискванията към офертата или изпълнението на поръчката.

6. След изтичането на срока по т.4, възложителят може да публикува решение за промяна само когато удължава обявените срокове в процедурата.
   7. Възложителят е длъжен да удължи обявените срокове в процедурата:

- когато се установи, че първоначално определеният срок е недостатъчен за изготвяне на офертите, включително поради необходимост от разглеждане на място на допълнителни документи към документацията или оглед на мястото на изпълнение;

8. Възложителят може да удължи обявените срокове в процедурата, когато:

- в първоначално определения срок няма постъпили оферти или е получена само една оферта;

-  това се налага в резултат от производство по обжалване.

С публикуването на решение за промяна в Регистъра на обществените поръчки се смята, че всички заинтересовани лица са уведомени.

9. Офертата се представя в запечатан непрозрачен плик от участника, или от упълномощен от него представител лично или по пощата с препоръчано писмо с обратна разписка. Върху плика участникът посочва адрес за кореспонденция, телефон и по възможност факс и електронен адрес. 

10. Пликът съдържа три отделни запечатани непрозрачни и надписани плика, както следва: 

- плик № 1 с надпис „Документи за подбор”, в който се поставят документите, изисквани от възложителя съгласно чл. 56, ал. 1, т. 1 - 6, 8, 12 – 14 от ЗОП, отнасящи се до критериите за подбор на участниците или кандидатите;

- плик № 2 с надпис „Предложение за изпълнение на поръчката”, в който се поставят техническото предложение, и ако е приложимо- декларация с която се посочва коя част от нея има конфиденциален характер.;

- плик № 3 с надпис „Предлагана цена”, който съдържа ценовото предложение на участника.

    
11.  Офертата се представя в писмен вид, на хартиен носител. 
12. Офертата следва да бъде представена до крайния срок, посочен от възложителя, на адреса, посочен в обявлението за откриване на процедурата в непрозрачна опаковка с ненарушена цялост.

13. Оферта, представена след изтичане на крайния срок, не се приема от възложителя. Не се приема и оферта в незапечатан плик, или скъсан, с нарушена цялост плик. Такива оферти незабавно се връщат на участника и това се отбелязва в регистъра на възложителя.

14. До изтичане на срока за подаване на офертата всеки участник може да промени, допълни или да оттегли офертата си. Оттеглянето на офертата прекратява по-​нататъшното участие на участника в процедурата. Допълнението и промяната на офертата трябва да отговарят на изискванията и условията за представяне на първоначалното предложение, като върху плика бъде отбелязан и текст “Допълнение/Промяна на оферта с входящ номер”.

15. Всички документи, които придружават офертата се представят в оригинал или когато са ксерокопия, се заверяват с гриф “Вярно с оригинала”, подпис на лицето, представляващо участникът и мокър печат. Документите и данните се подписват само от законните представители на участник,  съгласно съдебната му регистрация или от изрично упълномощени за това лица, като в този случай се представя пълномощно. Всички документи трябва да са в срока на тяхната валидност.
16. Участник, документите в чиято оферта не са систематизирани по указания по-горе начин в трите плика съгласно изискванията на възложителя, се отстранява от участие в процедурата по възлагане на настоящата обществена поръчка. 

17. Крайният срок за подаването на оферти за участие в откритата процедура е до 16.00 часа на  12.10.2015 г., в Деловодството на МБАЛ Св. Иван Рилски” ЕООД – гр. Горна Оряховица, ул. Отец Паисий №72.

18. Комисията, назначена със Заповед на Управителя, разглежда офертите на 13.10.2015 г. от 13.00 часа в Заседателната залата на МБАЛ Св. Иван Рилски” ЕООД – гр. Горна Оряховица, ул. Отец Паисий №72.

19. При отваряне на офертите могат да присъстват законните представители на участниците, участващи в откритата процедура или техни изрично упълномощени представители, както и представители на средствата за масово осведомяване и на други лица при спазване на установения режим за достъп до сградата, в която се извършва отварянето.
             20. Мястото, датата и часа на отваряне на ценовите оферти ще бъдат публикувани в профила на купувача – www.mbalgo.com
ІІІ. ПРОВЕЖДАНЕ НА ОТКРИТАТА ПРОЦЕДУРА
1. Възложителят провежда откритата процедура, когато има получена поне една оферта до крайния срок за представяне на офертите, определен в обявлението по процедурата.
            2. Възложителят може  да удължи обявените срокове в процедурата, на основание чл. 27а, ал. 9 от ЗОП,  когато:

- в първоначално определения срок няма постъпили оферти или е получена само едно оферта;

-  това се налага в резултат от производство по обжалване. 

           3. Възложителят е длъжен да удължи обявените срокове в процедурата:

- когато се установи, че първоначално определеният срок е недостатъчен за изготвяне на офертите, включително поради необходимост от разглеждане на място на допълнителни документи към документацията или оглед на мястото на изпълнение и 

- в случаите по чл. 29, ал. 3 от ЗОП - в случай, че от публикуването на разясненията от възложителя до крайния срок за получаване на оферти остават по- малко от 3 дни, като в този случай възложителят е длъжен да удължи срока за получаване на оферти.

          4. В процеса на провеждане на процедурата участниците са длъжни да уведомяват възложителя за всички настъпили промени в обстоятелствата по чл. 47 от ЗОП в 7-дневен срок от настъпването им. 

          5. Възложителят назначава комисия за провеждане на процедура за обществена поръчка, като определя нейния състав и резервни членове. Комисията се състои от нечетен брой членове - най-малко петима, един от които задължително е  юрист, а най-малко половината от останалите членове са лица, притежаващи професионална компетентност, свързани с предмета на поръчката.

         Срокът за приключване на работата на комисията се определя от възложителя в заповедта и може да бъде променян само с негова заповед. Срокът трябва да бъде съобразен със спецификата на обществената поръчка и не може да бъде по-дълъг от срока на валидност на офертите.

         Членове на комисията или консултанти могат да бъдат лица, които декларират, че:

- нямат материален интерес от възлагането на обществената поръчка на определен кандидат или участник;

- не са "свързани лица" с кандидат или участник в процедурата или с посочените от него подизпълнители, или с членове на техните управителни или контролни органи;

Забележка: Съгласно разпоредбата на § 1, т. 23а от Допълнителните разпоредби на ЗОП, по смисъла на закона „свързани лица” са:         

а). роднини по права линия без ограничение;

б). роднини по съребрена линия до четвърта степен включително;

в). роднини  по сватовство – до втора степен включително;

г). съпрузи или лица, които се намират във фактическо съжителство;

д). съдружници;

е). лицата, едното от които участва в управлението на дружество на другото;

ж). дружество и лице, което притежава повече от 5 на сто от дяловете или акциите,  издадени с право на глас в дружеството.

Не са свързани лица дружество, чийто капитал е 100 на сто държавна или общинска  собственост, и лице, което упражнява правата на държавата, съответно на общината в това дружество.

- нямат частен интерес по смисъла на Закона за предотвратяване и установяване на конфликт на интереси от възлагането на обществената поръчка.

- не са участвали като външни експерти в изготвянето на техническата спецификация.

        Членовете на комисията и консултантите към нея са длъжни да пазят в тайна обстоятелствата, които са узнали във връзка със своята работа в комисията. Когато по обективни причини член на комисията не може да изпълнява задълженията си и не може да бъде заместен от резервен член, възложителят издава заповед за определяне на нов член. В случай, че може да бъде заменен от резервен член, то резервния член се определя от председателя на комисията, назначена за разглеждане, оценка и класиране на подадените оферти. 

         6. Възложителят или упълномощеното от него лице има право на контрол върху работата на комисията за провеждане на процедурата преди издаване на съответните решения. При осъществяване на контрола, възложителят проверява само съдържанието на съставените от комисията протоколи за съответствие с изискванията на закона и предварително обявените условия на обществената поръчка.

В случай че при контрола  се установят нарушения в работата на комисията, които могат да се отстранят, без това да налага прекратяване на процедурата, възложителят дава писмени указания за отстраняването им в 5-дневен срок от представянето на съответния протокол . Указанията на възложителя  са задължителни за комисията. Извършените действия и взетите решения в изпълнение на указанията се отразяват в протокол, като в случай на несъгласие, към него се прилага особено мнение.

         7. Комисията, назначена от възложителя за разглеждане, оценка и класиране на офертите, започва своята работа след получаване на списъка с участниците и представените оферти.

След получаване на списъка с участниците и на всеки етап от процедурата, когато настъпи промяната в декларираните обстоятелства, членовете на комисията и консултантите подписват и представят на възложителя декларация, в която декларират обстоятелства посочени в т.5.

8. Комисията отваря пликовете с оферти по реда на постъпването им в деня, мястото и часа, определени в обявлението по процедурата по реда на постъпването им. При промяна на датата и часа на отваряне на офертите, участниците се уведомяват писмено.

9. Отварянето на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване и други лица при спазване на установения режим за достъп до сградата, в която се извършва отварянето.

10. Комисията отваря офертите по реда на тяхното постъпване и проверява за наличието на три отделни запечатани плика, след което най-малко трима от нейните членове подписват плик № 3. Комисията предлага по един представител от присъстващите участници, да подпише плик  № 3 на останалите участници.


11. В присъствието на участниците, комисията отваря плик № 2 и най-малко трима от членовете й подписват всички документи, съдържащи се в него. Комисията предлага по един представител от присъстващите участници, да подпише плик  № 2 на останалите участници. 

12. Комисията след това отваря плик № 1 и оповестява документите и информацията, които той съдържа и проверява съответствието със списъка по чл.56, ал. 1, т.14 от ЗОП. 

13. След извършването на действията по предходните т. 10 – т. 12 приключва публичната част от заседанието на комисията.

14. Комисията разглежда документите и информацията в плик № 1 за съответствие с критериите за подбор, поставени от възложителя, и съставя протокол. Когато установи липса на документи и/или несъответствия с критериите за подбор и/или  друга нередовност, включително фактическа грешка, комисията ги посочва в протокола и изпраща протокола  до всички участници в деня на публикуването му в профила на купувача.

           15. Участниците представят на комисията съответните документи в срок 5 работни дни от получаването на протокола .Когато е установена липса на документи и/или несъответствие с критериите за подбор, участникът може в съответствие с изискванията на възложителя, посочени в обявлението, да замени представени документи или да представи нови, с които смята, че ще удовлетвори поставените от възложителя критерии за подбор. След изтичането на срока, комисията пристъпва към разглеждане на допълнително представените документи относно съответствието на участниците с критериите за подбор, поставени от възложителя. Комисията не разглежда документите в плик № 2 на участниците, които не отговарят на критериите за подбор.

          16. Комисията при необходимост може по всяко време да проверява заявените от участниците данни, включително чрез изискване на информация от други органи и лица, да изисква от участниците разяснения за заявени от тях данни и  допълнителни доказателства за данни от документите, съдържащи се в пликове № 2 и 3, като тази възможност не може да се използва за промяна на техническото и ценовото предложение на участниците.

          17. Комисията уведомява възложителя, когато в хода на нейната работа възникнат основателни съмнения за споразумения, решения или съгласувани практики между участници по смисъла на чл. 15 от Закона за защита на конкуренцията. В този случай възложителят уведомява Комисията за защита на конкуренцията. Уведомяването не спира провеждането и приключването на процедурата.
18. Следващите действия на комисията по разглеждане, класиране и оценяване на офертите са изцяло подчинени на ЗОП и следват последователността, описана в чл. 68а - чл. 71 от ЗОП и настоящата документация.
19. Комисията предлага за отстраняване от участие в процедурата участник:

- който не е представил някой от необходимите документи или информация по чл. 56 от ЗОП и  указанията на възложителя;

- за когото са налице обстоятелствата по чл. 47, ал. 1 и 5 от ЗОП;

- който е представил оферта, която не отговаря на предварително обявените условия от възложителя;

- който е представил оферта, която не отговаря на изискванията на чл. 57, ал. 2 от ЗОП;

- за когото по реда на чл. 68, ал. 11 от ЗОП е установено, че е представил невярна информация за доказване на съответствието му с обявените от възложителя критерии за подбор.

- който не представи в срок писмената обосновка по чл. 70, ал. 1 от ЗОП, или комисията прецени, че посочените в обосновката обстоятелства не са обективни.

Когато комисията установи, че офертата на участник е с необичайно ниска цена поради получена държавна помощ, чието законово основание е невъзможно да бъде доказано в определения срок, тя може да предложи офертата да се отхвърли и участникът да се отстрани.
20. Не по-късно от два работни дни преди датата на отваряне на ценовите оферти комисията обявява най-малко чрез съобщение в профила на купувача датата, часа и мястото на отварянето.

21. Отварянето на ценовите оферти се извършва публично при условията на чл. 68, ал. 3 от ЗОП. При отваряне на ценовите оферти комисията оповестява предлаганите цени и предлага по един представител от присъстващите участници да подпише ценовите оферти.
22. Когато офертата на участник съдържа предложение с числово изражение, което подлежи на оценяване и е с повече от 20 на сто по-благоприятно от средната стойност на предложенията на останалите участници по същия показател за оценка, комисията трябва да изиска от него подробна писмена обосновка за начина на неговото образуване. Комисията определя разумен срок за представяне на обосновката, който не може да бъде по-кратък от три работни дни от получаване на искането за това.
Комисията може да приеме писмената обосновка и да не предложи за отстраняване офертата, когато са посочени обективни фактори, свързани със:

а). оригинално решение за изпълнение на обществената поръчка;

б). предложеното техническо решение;

в). наличието на изключително благоприятни условия за участника;

г). икономичност при изпълнение на обществената поръчка.

д). получаване на държавна помощ.

Когато участникът не представи в срок писмената обосновка или комисията прецени, че посочените фактори не са обективни, комисията предлага участника за отстраняване от процедурата.
          23. Комисията със свое мотивирано и обосновано решение предлага на възложителя за отстраняване от процедурата всеки участник:

а). който не е представил някой от необходимите документи или информация, посочени в чл. 56 от ЗОП и настоящата документация;

б). за когото са налице обстоятелства по чл. 47, ал. 1 и 5 от ЗОП;

в). който е представил оферта, която не отговаря на предварително обявените условия на възложителя (офертата е непълна и/или не отговаря на условията, съдържанието и изискванията посочени в настоящата документацията за участие в процедурата);

г). който е представил оферта, която не отговаря на изискванията на чл. 57, ал. 2 от ЗОП, установяващи наличието на оферта, поставена в запечатан, непрозрачен плик, съдържащ три отделни запечатани непрозрачни и надписани плика, както следва:

- плик № 1 с надпис "Документи за подбор", в който се поставят документите, изисквани от възложителя съгласно чл. 56, ал. 1, т. 1 - 6, 8 , 12- 14, отнасящи се до критериите за подбор на участниците или кандидатите;

- плик № 2 с надпис "Предложение за изпълнение на поръчката", в който се поставят документите, свързани с изпълнението на поръчката, съобразно избрания от възложителя критерий и посочените в документацията изисквания;

- плик № 3 с надпис "Предлагана цена", който съдържа ценовото предложение на участника.

Основание за отстраняване на участник от процедурата е налице и когато той е представил оферта, в която няма предлагана цена или същата не е поставена в отделен запечатан непрозрачен плик с надпис "Предлагана цена", поставен в плика с офертата.

д). за когото по реда на чл. 68, ал. 11 от ЗОП е установено, че е представил невярна информация за доказване на съответствието му с обявените от възложителя критерии за подбор. 

          24. Оценката на офертите се извършва от цялата комисия. Ако член на комисията не е съгласен с изготвената оценка, този член е длъжен да подпише протокола с особено мнение, което се изготвя в писмен вид и се прилага към протокола.

           Комисията съставя протокол за разглеждането, оценяването и класирането на офертите. Протоколът на комисията се подписва от всички членове и се предава на възложителя заедно с цялата документация и кореспонденция, свързана с провеждането на процедурата. 

          Комисията приключва своята работа с приемане на протокола от  възложителя. Когато член на комисията е против взетото решение, той подписва протокола с особено мнение и писмено излага мотивите си.

          25. Възложителят обявява с мотивирано решение класирането на участниците и участника, определен за изпълнител, не по-късно от 5 работни дни след приключване работата на комисията. В решението възложителят посочва и отстранените от участие в процедурата участници и оферти и мотивите за отстраняването им.

          26. Възложителят прекратява процедурата за възлагане на обществена поръчка с мотивирано решение, когато:

а). не е подадена нито една оферта или няма участник, който отговаря на изискванията по чл.47-53а от ЗОП;

б). всички оферти не отговарят на предварително обявените от възложителя условия;

в). всички оферти, които отговарят на предварително обявените от възложителя условия, надвишават финансовия ресурс, който той може да осигури;

г). първият и вторият класиран участник откаже да сключи договор;

д). отпадне необходимостта от провеждане на процедурата в резултат на съществена промяна в обстоятелствата, както и при невъзможност да се осигури финансиране за изпълнението на поръчката по причини, които възложителят не е могъл да предвиди;

е). са установени нарушения при откриването и провеждането й, които не могат да бъдат отстранени, без това да промени условията, при които е обявена процедурата;

ж). поради наличие на едно от основанията по чл. 42, ал. 1 от ЗОП не се сключва договор за обществена поръчка.

         27. Възложителят може да прекрати процедурата с мотивирано решение, когато:

а). е подадена само една оферта;

б). има само един допуснат участник или само една оферта отговаря на предварително обявените условия от възложителя.
         28. Критерият за оценка на офертите е „икономически най - изгодна оферта, съгласно приложената към документацията методика за оценка на офертите. 
29.Възложителят уведомява писмено всички участници за резултатите от разглеждането и оценяването на офертите в тридневен срок от издаване на решението.

30. Възложителят публикува в профила на купувача решението по ал. 1 заедно с протокола на комисията при условията на чл. 22б, ал. 3 от ЗОП и в същия ден изпраща решението на участниците.
           ІV. ОБЖАЛВАНЕ:

1. На обжалване по реда на Глава единадесета от ЗОП подлежи всяко решение на възложителя по откритата процедура за възлагане на обществена поръчка. Решението на възложителя се обжалва пред Комисията за защита на конкуренцията, относно неговата законосъобразност, включително за наличие на дискриминационни икономически, финансови, технически или квалификационни изисквания в обявлението, документацията или във всеки друг документ, свързан с процедурата. На обжалване подлежат и действия или бездействия на възложителя, с които се възпрепятства достъпът или участието на лица в процедурата. 

2. Жалба може да се подава в 10-дневен срок от:

2.1. изтичането на срока по чл. 27а, ал. 3 от ЗОП – срещу решението за откриване на процедурата и/или решението за промяна.

2.2. получаване на решението за избор на изпълнител или за прекратяване на процедурата.

Жалбата може да се подава от всяко заинтересовано лице или всеки заинтересован кандидат или участник.

Забележка: Съгласно § 1, т. 6б – т. 6г от Допълнителните разпоредби на  ЗОП: 

- „Заинтересован кандидат" е кандидат, който не е отстранен окончателно от участие на етапа на предварителен подбор, тъй като не е уведомен за отстраняването или производството по обжалване на решението, с което е отстранен, не е приключено

- „Заинтересован участник" е участник, който не е отстранен окончателно от процедура. Отстраняването е окончателно, когато участникът е уведомен за решението, с което е отстранен, и това решение е влязло в сила. Заинтересован участник е участник, който е класиран, но не е избран за изпълнител.

- "Заинтересовано лице" е всяко лице, което има или е имало интерес от получаването на определена обществена поръчка и на което е нанесена или може да бъде нанесена вреда от твърдяното нарушение.

3. Жалбата срещу решение на възложителя, с изключение на решението за определяне на изпълнител, не спира процедурата за възлагане на обществена поръчка, освен когато е поискана временна мярка „спиране на процедурата”. 

Жалбата срещу решението за определяне на изпълнител спира процедурата за възлагане на обществена поръчка до окончателното решаване на спора, освен когато е допуснато предварително изпълнение.

Жалбата се подава едновременно до Комисията за защита на конкуренцията и до възложителя, чието решение, действие или бездействие се обжалва. В тридневен срок от получаването й възложителят е длъжен да изпрати до Комисията за защита на конкуренцията становище по жалбата, подкрепено при необходимост с доказателства. Възложителят може сам да отстрани нарушението до произнасяне на Комисията за защита на конкуренцията по жалбата. 

Когато се обжалва решението за избор на изпълнител, възложителят може в становището по чл. 121а, ал.2 от ЗОП да поиска от Комисията за защита на конкуренцията допускане на предварително изпълнение на решението, като мотивира това си искане и прилага доказателства в подкрепа на твърденията си.

4. Възложителят сключва договор за изпълнение на обекта на поръчката по процедурата с участника, определен за изпълнител в резултат на проведената открита процедура по реда на ЗОП.

Договорът се сключва в едномесечен срок след влизане в сила на решението за определяне на изпълнител или на определението, с което е допуснато предварително изпълнение на това решение, но не преди изтичане на 14-дневен срок от уведомяването на заинтересованите кандидати и/или заинтересованите участници за решението за определяне на изпълнител. Възложителят няма право да сключи договор с избрания изпълнител преди влизането в сила на всички решения по процедурата.

Договорът за обществена поръчка се сключва в пълно съответствие с проекта на договор представен в документацията за участие и включва задължително всички предложения от офертата на участника, въз основа на които е определен за изпълнител. 

За всички неуредени въпроси във връзка със сключването, изпълнението и прекратяването на договорите за обществени поръчки се прилагат разпоредбите на Търговския закон и на Закона за задълженията и договорите.

5. Обявяване на недействителност на сключен договор на основанията, посочени в чл. 41б, ал. 1 от ЗОП, може да иска всяко заинтересовано лице или  всеки заинтересован участник. Искът се предявява по реда на Гражданския процесуален кодекс. Недействителност на договора за възлагане на обществена поръчка може да се иска в срок до два месеца от публикуване на информация за сключен договор в Регистъра на обществените поръчки, а ако не е публикувана - от узнаването, но не по-късно от една година от сключването на договора.

V. СКЛЮЧВАНЕ НА ДОГОВОР ЗА ВЪЗЛАГАНЕ НА ПОРЪЧКАТА
1. Възложителят сключва писмен договор за обществена поръчка с участника, определен за изпълнител, в резултат на проведената процедура в едномесечен срок след влизане в сила на решението за определяне на изпълнител, или на определението, с което е допуснато предварително изпълнение на това решение.

2. Възложителят сключва договор, който съответства на приложения в документацията проект, допълнен с всички предложения от офертата на участника, въз основа на които е определен за изпълнител. Договорът се сключва по реда на Търговския закон и Закона за задълженията и договорите.

3. Лицата, определени за изпълнители, трябва да отговарят на изискванията на чл. 47, ал. 1 и 5 от ЗОП, към момента на сключване на договора за възлагане на обществена поръчка.

При подписване на договора за обществена поръчка участникът, определен за изпълнител, както и подизпълнителят/-ите са длъжни да представят документи, издадени от съответните компетентни органи, за удостоверяване липсата на обстоятелства по чл. 47, ал. 1  от ЗОП, съгласно изискванията на чл.47,ал.10 от ЗОП.

4. При подписване на договора за обществена поръчка участникът – чуждестранно физическо или юридическо лице, определен за изпълнител, е длъжен  да представи документи за удостоверяване липсата на обстоятелства по чл. 47, ал. 1  от ЗОП.

4.1.Когато законодателството на държавата, в която участникът е установен, не предвижда включването на някое от обстоятелствата по т.4 в публичен безплатен регистър или предоставянето им служебно и безплатно на възложителя, при подписване на договора за обществена поръчка участникът, определен за изпълнител, е длъжен да представи:

- документи за удостоверяване липсата на обстоятелствата по чл. 47, ал. 1, издадени от компетентен орган, или

- извлечение от съдебен регистър, или

- еквивалентен документ на съдебен или административен орган от държавата, в която е установен.

4.2.Когато в държавата, в която кандидатът или участникът е установен, не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение според закона на държавата, в която е установен.
Когато клетвената декларация няма правно значение според съответния национален закон, участникът представя официално заявление, направено пред съдебен или административен орган, нотариус или компетентен професионален или търговски орган в държавата, в която той е установен.
5. Договорът за обществена поръчка не се сключва с участник, определен за изпълнител, който при подписване на договора:

а). не изпълни задължението по чл. 47, ал. 10 .

б). не представи определената гаранция за изпълнение на договора

6. Възложителят може с решение да определи за изпълнител и да сключи договор с втория класиран участник в случаите, когато участникът, класиран на първо място:

- откаже да сключи договор;

- не изпълни някое от изискванията на чл. 42, ал. 1 от ЗОП и предходната т. 5;

- не отговаря на изискванията на чл. 47, ал. 1и ал. 5 от ЗОП.

За отказ се приема и неявяването в срока, определен от възложителя, освен ако неявяването е по обективни причини.

7. Когато възложителят определи за изпълнител втория класиран участник, той го поканва писмено да сключи договор за обществена поръчка в 3-дневен срок от установяване на обстоятелствата по предходния текст.

8. Не се допуска сключването на безсрочни договори.

9. Страните по договор за обществена поръчка  не могат да го изменят. Изменение на сключен договор за обществена поръчка се допуска по изключение при наличие на условията по чл. 43, ал. 2 от ЗОП.

10. Възложителят може да прекрати договор за обществена поръчка, ако в резултат на обстоятелствата, възникнали след сключването му, не е в състояние да изпълни своите задължения. В този случай, възложителят държи на изпълнителя обезщетение за претърпените вреди от сключване на договора.

  ПРИЛОЖЕНИЕ № 1

ПЪЛНО ОПИСАНИЕ НА ПРЕДМЕТА НА ПОРЪЧКАТА

І. Предмет на поръчката: 

 „Избор на доставчик на електрическа енергия и координатор на балансираща група за захранване на обекти, собственост на МБАЛ „Св. Иван Рилски” ЕООД - гр. Горна Оряховица“.
ІІ. КОД съгласно номенклатурата на класификатора на обществените  поръчки: 09310000

ІІІ. Прогнозна стойност на поръчката: 

Прогнозната стойност на обществената поръчка е в размер до 138 023,33 (сто тридесет и осем хиляди и двасете и три лева и тридесет и три стотинки) лева без ДДС. 
Финансирането за изпълнение на поръчката ще се осъществява със собствени средства на МБАЛ „Св. Иван Рилски” ЕООД - гр. Горна Оряховица.
  ІV. Изисквания
1. Общи и специфични изисквания:
Процедурата се провежда с цел избор на доставчик на активна електрическа енергия и координатор на балансираща група за захранване на 7 броя обекти, собственост на МБАЛ „Св. Иван Рилски” ЕООД - гр. Горна Оряховица, съгласно Закона за енергетиката (ЗЕ), Правилата за търговия с електрическа енергия (ПТЕЕ) и Закона за обществените поръчки (ЗОП).            
Изпълнителят, извършващ доставка на нетна активна електрическа енергия и координатор на балансираща група, да е лицензиран търговец на електрическа енергия съгласно чл. 39 във връзка с чл. 69 и чл. 69а от Закона за енергетиката и координатор на балансираща група.

2. Начин на образуване на предлаганата цена:          

2.1. Предлаганата цена следва да бъде в български лева, без включен данък върху добавената стройност (ДДС) за единица, както и обща стойност без включен ДДС и с включено ДДС.

2.2. Предложената цена следва да бъде окончателна, като цената не може да бъде променяна за срока на действие на договора, освен при условията на чл. 43, ал. 2, т. 1, буква „г” от ЗОП - намаляване общата стойност на договора в интерес на възложителя, поради намаляване на договорените цени или договорени количества, или отпадане на дейности.

2.3. Предлаганата цена трябва да включва всички разходи за доставка до краен получател .


V. ОБЩИ УСЛОВИЯ ЗА ИЗПЪЛНЕНИЕ НА ПОРЪЧКАТА: 

1. Срок и място за изпълнение на обществената поръчка: 

1.1. Срокът на договора е 12 (дванадесет) месеца, считано от датата на регистрация на първия регистриран график.
1.2. Място за изпълнение на обществената поръчка: Поръчката се изпълнява в местата на доставка на територията на МБАЛ „Св. Иван Рилски” ЕООД - гр. Горна Оряховица, към включените в електроразпределителната мрежа обекти на възложителя.

2. Условия  и начин на плащане: 

2.1. Условия на плащане:  Възложителят заплаща веднъж месечно действително изразходваната активна електрическа енергия за отчетния период, съгласно показанията на уредите за търговско мерене по цената предложена от Изпълнителя, в срок 30 дни след издаване на фактура за съответния месец.       


Възложителят няма да заплаща такса за участие в балансиращата група. В случай на регистрирани небаланси (излишък или недостиг) в стандартната балансираща група, същите са за сметка на изпълнителя.

Плащането се извършва след представяне на:

- доставна фактура, съставена съгласно изискванията на ЗДДС и ППЗДДС - оригинал;

2.2. Начин на плащане – плащането се извършва в български лева по банкова сметка на изпълнителя, посочена в договора за извършване на обществена поръчка. 

3. Вид и размер на гаранциите.

3.1. Гаранция за участие:

Гаранцията за участие е в размер на 1 380,23 лв. (хиляда триста и осемдесет лева и двадесет и три стотинки). 

Гаранциите за участие се представят в една от  формите, съгласно чл. 60, ал. 1 от Закона за обществените поръчки:

- оригинал на безусловна и неотменяема банкова гаранция, издадена от българска или чуждестранна банка, в полза на МБАЛ „Св. Иван Рилски” ЕООД - гр. Горна Оряховица, със срок на валидност 180 (сто и осемдесет) календарни дни, считано от крайния срок за получаване на офертите. Срокът се изчислява от деня, следващ този, от който започва да тече срокът, и изтича в края на последния ден.

- парична сума, преведена по банкова сметка на МБАЛ „Св. Иван Рилски” ЕООД - гр. Горна Оряховица:

Когато  участникът или избраният изпълнител е обединение, което не е юридическо лице, всеки от съдружниците / участниците в него може да е наредител по банковата гаранция, съответно - вносител на сумата по гаранцията.

Възложителят има право до решаване на спора да задържи гаранцията за участие на кандидат или участник в процедура за възлагане на обществена поръчка, който обжалва решението, с което се обявяват резултатите от предварителния подбор, или решението за определяне на изпълнител.

Възложителят има право да усвои гаранцията за участие независимо от нейната форма, когато  участникът:

а). оттегли  офертата си след изтичането на срока за получаване на офертите;

б). е определен за изпълнител, но не изпълни задължението си да сключи договор за обществената поръчка.

Гаранциите за участие на отстранените участници се освобождават от възложителя в срок 5 работни дни след изтичане на срока за обжалване на  решението на възложителя за определяне на изпълнител.

Гаранциите за участие на класираните на първо и второ място участници се освобождават след сключването на договор за обществената поръчка, а на останалите класирани участници - в срок 5 работни дни след изтичането на срока за обжалване на решението за определяне на изпълнител.

При прекратяване на процедурата за възлагане на обществена поръчка гаранциите на всички участници се освобождават в срок 5 работни дни след изтичането на срока за обжалване на решението за прекратяване.

Възложителят освобождава гаранциите без да дължи лихви за периода, през който средствата законно са престояли при него. 
Когато с влязло в сила решение по чл. 122г, ал. 1, т. 2 от ЗОП Комисията за защита на конкуренцията отмени решението на възложителя и върне преписката за продължаване на процедурата за възлагане на обществена поръчка от последното законосъобразно решение, възложителят кани участниците, на които гаранцията е възстановена в съответствие с чл. 62, ал. 1, т. 2 от ЗОП, отново да представят гаранция за участие. Участник, който след покана и в определения в нея срок не представи отново гаранция, се отстранява от участие.
3.2. Гаранцията за изпълнение:

Гаранцията за изпълнение е в размер на 5% (пет процент) от стойността на договора без ДДС. Гаранцията се представя в една от  формите, съгласно чл. 60 от ЗОП:

- оригинал на безусловна и неотменяема банкова гаранция, издадена от българска или чуждестранна банка;

 - парична сума, преведена по банкова сметка на МБАЛ „Св. Иван Рилски” ЕООД - гр. Горна Оряховица.

Условията и сроковете за задържане и освобождаването й се уреждат в договора за възлагане на обществената поръчка. В случай, че бъде представена банкова гаранция за изпълнение, същата следва да е за срок на валидност с 1 (един) месец по-дълъг от срока на действие на договора за възлагане изпълнението на обществената поръчка. Гаранцията за изпълнение се освобождава до 1 (един) месец след прекратяване на договора за възлагане изпълнението на обществената поръчка.

Банковите разходи по откриването на гаранциите са за сметка на участника. Той трябва да предвиди и заплати своите такси по откриване и обслужване на гаранцията така, че размерът на получената от възложителя гаранция да не бъде по-малък от определения в настоящата процедура. 

Банкова сметка за внасяне на гаранции - банковата сметка на възложителя, предназначена за внасяне на гаранция за участие / гаранция за изпълнение е: 

МБАЛ „Св. Иван Рилски” ЕООД - гр. Горна Оряховица, IBAN: BG40UNCR76301036698757 BIC: UNCRBGSF клон гр. Горна Оряховица УниКредит Булбанк, клон Горна Оряховица
          ПРИЛОЖЕНИЕ № 2
ТЕХНИЧЕСКА СПЕЦИФИКАЦИЯ           

1. Обем на поръчката:

Изпълнителят извършва доставка за период от 12 (дванадесет) месеца, на нетна активна електрическа енергия и координатор на балансираща група за 1 брой обект на ниско напрежение, за нуждите на МБАЛ „Св. Иван Рилски” ЕООД - гр. Горна Оряховица. 
Прогнозно количество електроенергия за срок от една година: около 692 458 (шестстотин деветдесет и две хиляди четиристотин петдесет и осем) kWh/год. 
Прогнозното количество електроенергия за срок от една година по обекти е както следва: 
	№
	Клиентски № 
	Абонатен №
	Електромер №
	Обект
	Консумация kWh

	1
	1570000263
	05080002
	1125091110065045
	Общинска болница Горна Оряховица
	692458


2. Изисквания към участниците:

1. Участникът следва да притежава валиден Лиценз за търговия с електрическа енергия съгласно чл. 39 във връзка с чл. 69 и 69а от ЗЕ и координатор на балансираща група. Изискването се отнася за всеки от членовете на обединението/ консорциума, които ще изпълняват дейности, свързани с доставка на електрическа енергия. Изискването се отнася и за подизпълнителите, които ще извършват дейности, свързани с доставка на електрическа енергия.
2. Участникът следва да притежава актуален Сертификат за съответствието на участника със системата за управление на качеството ISO 9001:2008 с обхват в съответствие с предмета на поръчката или еквивалент. Изискването се отнася за всеки от членовете на обединението/ консорциума, които ще изпълняват дейности, свързани с доставка на електрическа енергия. Изискването се отнася и за подизпълнителите, които ще извършват дейности, свързани с доставка на електрическа енергия.
3. Участниците следва да притежават система за мониторинг на измервателна точка достъпна за възложителя – on line.
4. Участникът следва да има опит при изпълнение на доставка на електрическа енергия по свободно договорени цени през последните три години (считано до крайния срок за подаване на оферти).

5. Участниците следва да има възможностите за доставки на цялото количество електрическа енергия в необходимите срокове и с необходимото качество.
                                                                                              ПРИЛОЖЕНИЕ № 3
МЕТОДИКА

ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ
          Обществена поръчка с предмет: „Избор на доставчик на електрическа енергия и координатор на балансираща група за захранване на обекти, собственост на МБАЛ „Св. Иван Рилски” ЕООД - гр. Горна Оряховица “. 

Критерий за оценка – икономически най-изгодна оферта

Офертите се оценяват по критерий: икономически най-изгодна оферта, като на първо място се класира участникът получил най-висока комплексна оценка /КО/, изчислена по формулата: 

КО = ФП + ТП /максимален брой: 100 точки/

Показатели за оценка: 

ФП – Финансов показател – Предлагана цена за един МWh – тежест 70 % - максимален брой точки 70. 

ТП – Технически показател - Икономическа стабилност на балансиращата група – тежест 30 % - максимален брой точки 30. 

Всеки от показателите се изчислява като съотношение по посочените по – долу формули:

І. ФП - Предлагана цена за МWh
ФП - изразява се като отношение между най-ниската предложена цена за един МWh от участник в процедурата към предложената цена за един МWh на всеки един от участниците в процедурата.  
          С min

ФП = ---------- х 70    , където: 

            C n

С min - най-ниска предложена цена без ДДС от участник в процедурата

C n – предложена цена без ДДС на оценявания участник
Забележка: Цената следва да е в лева, с точност до втория знак след десетичната запетая, без начислен данък добавена стойност, акциз и задължения към обществото. 
ІІ. ТП - Икономическа стабилност на балансиращата група – Брой членове в балансираща група на участника
ТП – изразява се като отношение между посочения в издаден от ЕСО документ брой членове в балансираща група на конкретния участник към максимално предложения брой участници в балансираща група

            T n

ТП = ---------- х 30    , където:
          T max

T max – максималния брой членове в балансираща група посочен от участник в процедурата

T n – предложения брой членове в балансираща група на оценявания участник /документ издаден от ЕСО ЕАД /

III. Комплексна оценка КО = ФП +  ТП /максимален брой точки 100/  

Забележка: Получените след изчислението точки се закръглят до втория знак след десетичната запетая.
Крайното класиране на участниците се извършва по броя на точките от комплексната оценка, получени за всеки участник. 
На първо място се класира участникът, получил най-висока комплексна оценка! 

                                                                ПРИЛОЖЕНИЕ № 4
УКАЗАНИЯ ЗА ПОДГОТОВКАТА НА ОФЕРТАТА 

І УСЛОВИЯ ЗА УЧАСТИЕ

А.ОБЩИ ИЗИСКВАНИЯ КЪМ УЧАСТНИЦИТЕ

1. В процедурата за възлагане на обществената поръчка могат да участват български или чуждестранни физически или юридически лица, включително техни обединения, които отговарят на изискванията, регламентирани от Закона за обществени поръчки и обявените от Възложителя изисквания в настоящата документация и обявлението за обществената поръчка. 

2. Всеки участник може да представи само една оферта. Всички документи, които са на чужд език, се представят и с превод на български език. 

3. Не се допуска представянето на варианти. 

4. Едно и също физическо или юридическо лице участник в процедурата може да участва само в едно обединение. 

5. Всеки участник в процедурата за възлагане на обществената поръчка е длъжен да заяви в офертата си дали при изпълнението на поръчката ще използва или не подизпълнители. 

6. Лице, което участва в обединение или е дало съгласието си и фигурира като подизпълнител в офертата на друг участник, не може да представя самостоятелно оферта. 

7. Не може да участва във възлагането на обществената поръчка лице, съответно Възложителят ще отстрани от участие в процедурата всеки участник, при който е налице някое от следните обстоятелства: 

а) осъден с влязла в сила присъда, освен ако е реабилитиран за: 

 престъпление против финансовата, данъчната или осигурителната система, включително изпиране на пари, по чл. 253 - 260 от Наказателния кодекс; 

подкуп по чл. 301 - 307 от Наказателния кодекс; 

 участие в организирана престъпна група по чл. 321 и 321а от Наказателния кодекс; 

 престъпление против собствеността по чл. 194 - 217 от Наказателния кодекс; 

 престъпление против стопанството по чл. 219 - 252 от Наказателния кодекс; 

б) обявен в несъстоятелност. 

в) е в производство по ликвидация или се намира в подобна процедура съгласно националните закони и подзаконови актове; 

г) има задължения по смисъла на чл. 162, ал. 2, т. 1 от ДОПК към държавата и към община, установени с влязъл в сила акт на компетентен орган, освен ако е допуснато разсрочване или отсрочване на задълженията, или има задължения за данъци или вноски за социалното осигуряване съгласно законодателството на държавата, в която участникът е установен; 
д) при които лицата, посочени в чл. 47, ал. 4 от ЗОП, са свързани лица по смисъла на § 1, т. 23а от допълнителните разпоредби на Закона за обществените поръчки с Възложителя или със служители, на ръководна длъжност в неговата организация; 

е) които са сключили договор с лице по чл. 21 или чл. 22 от Закона за предотвратяване и установяване на конфликт на интереси. 

/С оглед спазването на изискванията на Закона за обществените поръчки (чл.47, ал.9), при подаване на офертата за участие, участниците удостоверяват липсата на обстоятелствата по чл. 47, ал. 1, т.1 (без б.“е“), т. 2, 3 и 4 и ал. 5, т.1 и 2 от закона с една декларация, която се попълва, подписва и подпечатва, съгласно приложения образец./ 

и) които са свързани лица с друг участник или кандидат в съответствие с чл. 55, ал. 7 от ЗОП; 

й) за който е налице някое от обстоятелствата по чл.3, т.8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици, а именно: е дружество, регистрирано в юрисдикции с преференциален данъчен режим или свързано с него лице. 

/С оглед спазването на изискванията на Закона за обществените поръчки, при подаване на офертата за участие, участниците удостоверяват липсата на обстоятелствата по чл. 55, ал. 7 от закона с декларация, която се попълва, подписва и подпечатва, съгласно приложения образец. За обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици, участниците представят декларация по образец от настоящата документация./ 

В случай, че участникът участва като обединение/консорциум, което не е регистрирано като самостоятелно юридическо лице, тогава участниците в обединението /консорциума подписват документ (договор), който следва да бъде представен от Участника в заверено копие. 

*Когато в договора не е посочено лицето, което представлява участниците в обединението – се представя и документ, подписан от лицата в обединението, в който се посочва представляващият. 
Не се допускат промени в състава на обединението след подаването на офертата. 

Когато участник в процедурата е обединение, което не е юридическо лице, декларацията по чл. 47 ал. 9 от ЗОП се представя за всяко физическо или юридическо лице, включено в обединението. 
Декларацията по чл. 55, ал. 7 от ЗОП се представя за обединението – участник в процедурата. 

Декларацията по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици, се представя за всяко физическо или юридическо лице, включено в обединението. 

Възложителят, с оглед предоставената му правна възможност в чл. 25, ал. 3, т. 2 от ЗОП, не поставя изискване за създаване на юридическо лице, в случай, че избраният за Изпълнител участник е обединение от физически и/или юридически лица. 

Когато участникът предвижда участието на подизпълнители при изпълнение на поръчката, изискванията по Закона за обществените поръчки, посочени в чл. 47, ал. 1, т. 1, (без б. „е“), т. 2, т. 3 и т. 4 и ал. 5, т. 1 и т. 2 от ЗОП, се прилагат и за подизпълнителите. В този случай, при условията на чл. 47, ал. 8 от ЗОП, декларацията за липса на обстоятелства съгласно чл. 47, ал. 1, т. 1, (без б. „е“), т. 2, т. 3 и т. 4 и ал. 5, т. 1 и т. 2 от ЗОП се представя за всеки един от подизпълнителите /по образец към настоящата документация/. 

Участниците са длъжни в процеса на провеждане на процедурата да уведомяват Възложителя за всички настъпили промени в декларираните обстоятелства по 47, ал. 1 и 5, т. 1 и т. 2 от ЗОП в 7-дневен срок от настъпването им. 

8. Когато участник в процедурата е чуждестранно физическо или юридическо лице или техни обединения, офертата се подава на български език, документът по чл. 56, ал.1, т. 1 от ЗОП се представя в официален превод*, а документите по чл. 56, ал. 1, т. 4, 5 и 6 от ЗОП, които са на чужд език, се представят и в превод. Документите в Плик № 1: „Документи за подбор”, Плик № 2: „Предложение за изпълнение на поръчката” и Плик № 3: „Предлагана цена”, които са на чужд език се представят и в превод, като документът по чл. 56, ал. 1, т. 1 от ЗОП се представя в официален превод*.

Забележка: „Официален превод” съобразно разпоредбата на §1, т. 16а от Допълнителната разпоредба на ЗОП е „Превод, извършен от преводач, което има сключен договор с Министерството на външните работи за извършване на официални преводи.”

                                     Б. СПЕЦИФИЧНИ ИЗИСКВАНИЯ КЪМ УЧАСТНИЦИТЕ. 
1. Минимални изисквания за икономическо и финансово състояние на участниците съгласно ЗОП: 
Възложителят няма изисквания за икономическо и финансово състояние на участниците. 

2. Минимални изисквания за технически възможности и квалификация на участниците съгласно ЗОП: 
2.1.  Участникът следва да притежава валиден Лиценз за търговия с електрическа енергия съгласно чл. 39 във връзка с чл. 69 и 69а от ЗЕ и координатор на балансираща група. Изискването се отнася за всеки от членовете на обединението/ консорциума, които ще изпълняват дейности, свързани с доставка на електрическа енергия. Изискването се отнася и за подизпълнителите, които ще извършват дейности, свързани с доставка на електрическа енергия.
Това обстоятелство се доказва с представяне на заверено от участника копие на лиценз за търговия с електрическа енергия съгласно чл. 39 във връзка с чл. 69 и 69а от ЗЕ и координатор на балансираща група.
2.2. Участникът следва да притежава актуален Сертификат за съответствието на участника със системата за управление на качеството ISO 9001:2008 с обхват в съответствие с предмета на поръчката или еквивалент. Изискването се отнася за всеки от членовете на обединението/ консорциума, които ще изпълняват дейности, свързани с доставка на електрическа енергия. Изискването се отнася и за подизпълнителите, които ще извършват дейности, свързани с доставка на електрическа енергия.

Това обстоятелство се доказва с представяне на  заверено от участника копие на  Сертификат ISO 9001: 2008 с обхват в съответствие с предмета на поръчката или еквивалент. Съгласно чл.53, ал.4 от ЗОП, Възложителят приема еквивалентни сертификати, издадени от органи, установени в други държави членки, както и други доказателства за еквивалентни мерки.
2.3. Участниците следва да притежават система за мониторинг на измервателна точка достъпна за възложителя – on line.
Това обстоятелство се доказва с представяне на  Декларация /сободен текст/, че участникът разполага с изградена система за мониторинг на измервателна точка достъпна за възложителя – on line.
2.4. Участниците в процедурата следва да имат опит по изпълнението на предмета на поръчката, а именно през последните 3 (три) години, считано от датата на подаване на офертата, да е изпълнил доставки на електрическа енергия по свободно договорени цени на стойност не по – малка от прогнозната стойност на обществената поръчка. 
         Това обстоятелство се доказва с представяне на списък на доставките /Образец №12/, които са еднакви или сходни с предмета на обществената поръчка, изпълнени през последните три години, считано от датата на подаване на офертата, с посочване на стойностите, датите и получателите, заедно с доказателство за извършената доставка.

       Като доказателство за извършените доставки към списъка се представят удостоверения, издадени от получателите или от компетентен орган, или чрез посочване на публичен регистър, в който е публикувана информация за доставката сходна с предмета на поръчката.

2.5. Участниците следва да има възможностите за доставки на цялото количество електрическа енергия в необходимите срокове и с необходимото качество.
Това обстоятелство се доказва с представяне на Декларация (свободен текст) за потвърждаване възможностите за доставки на цялото количество електрическа енергия в необходимите срокове и с необходимото качество.
ІІ. ИЗИСКВАНИЯ ЗА ИЗГОТВЯНЕ И ПРЕДСТАВЯНЕ НА                             ОФЕРТАТА
1. Общи условия

           Офертата се подава на български език, в писмена форма,  на хартиен носител.

Срокът на валидност на офертата в настоящата обществена поръчка е не по – малко от 180 (сто и осемдесет) календарни дни, считано от датата на крайния срок за подаване на офертите.
При изготвяне на офертите участниците трябва да се придържат точно към обявените от Възложителя изисквания и условия, подробно описани в документацията на настоящата обществена поръчка. 

Представянето на офертата означава, че участникът напълно приема всички изисквания и условия, посочени в документацията, при спазване разпоредбите на ЗОП.

Офертата трябва да съдържа документите по чл. 56 от ЗОП, в съответствие с  обявлението и документацията на обществената поръчка, които да съответстват на приложените в нея образци.

Всички документи, изискани от Възложителя и представени с офертата на участника, трябва да са подписани и подпечатани на посочените за целта места, от лицето/лицата представляващо/и участника.

Всички документи, за които възложителят е допуснал възможност за представяне под формата на копия и за тях възложителят не е поставил изискване за нотариална заверка, трябва да са заверени на всяка попълнена страница с гриф „Вярно с оригинала” и подпис на лицето/та, представляващ/и  участника и свеж печат.

Всички документи, трябва да са в срока на тяхната валидност.

В случай, че документите са подписани от упълномощено лице, се изисква да бъде представено и изрично нотариално заверено пълномощно.
 Представените образци в документацията за участие и условията, описани в тях са задължителни за участниците. Ако офертата не е представена по представените образци, възложителят има право да отстрани участника от процедура, поради несъответствие на офертата с изискванията на документацията за участие.
 Офертата се представя в запечатан непрозрачен плик. Върху плика се посочва адреса за кореспонденция на участника, телефон, факс и електронен адрес, както и позициите за които се участва. 
2. Съдържание на офертата
             Всяка оферта трябва да съдържа три отделни запечатани, непрозрачни и надписани плика, поставени в един общ запечатан, непрозрачен и надписан плик, както следва: 

Плик №1 с надпис: „Документи за подбор”. 
В него се поставят документите, изискани от Възложителя, съгласно чл. 56, ал. 1, т. 1 - 6, т. 8 и т. 12 - 14 от ЗОП, отнасящи се до критериите за подбор на участниците, съобразно указанията на Възложителя. 

Плик № 2 с надпис: „Предложение за изпълнение на поръчката”. 
В него се поставят документите по чл. 56, ал. 1, т. 7 от ЗОП, свързани с изпълнението на поръчката, съобразно посочените в Приложение  № 2 Техническа спецификация  за изпълнение на поръчката. 

Плик № 3 с надпис: „Предлагана цена”. 
В плика се поставя ценовата оферта на участника, изготвена по образеца от настоящата документация. 

3. Необходими документи
3.1. Съдържание на плик № 1 с надпис „Документи за подбор“. 
3.1.1. Списък на документите, съдържащи се в офертата, подписан от участника. В списъка участникът следва да опише всички представени от него документи (задължителни и други по преценка на участника), включително документи относно лицата, представляващи участника, и относно подизпълнителите, ако такива се предвиждат. Списъкът на документите следва да се постави в началото на документите. Всеки лист, съдържащ се в плика, задължително следва да бъде номериран и подреден съгласно списъка; 

3.1.2. Оферта за участие в открита процедура по ЗОП, изготвена в съответствие с Образец № 1 към документацията, в оригинал, подписана и подпечатана от участника или от изрично упълномощен негов представител с нотариално заверено пълномощно. Когато участник в процедурата е обединение, офертата се подава от името на обединението, като се подписва от представляващия обединението.
3.1.3. Административни сведения за участника, изготвен съгласно Образец № 2 към документацията, в оригинал, подписан и подпечатан от участника. 

Когато участникът предвижда използването на подизпълнители, Образец № 2 се представя от всеки от тях. 

Когато участник в процедурата е обединение, което не е юридическо лице, Образец № 2 се представя както от обединението като цяло, така и от всяко физическо и/или юридическо лице включено в него, като за неприложимите данни следва да посочва с текст „неприложимо”. 
3.1.4. Представяне на участника, което включва, посочване на единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която кандидатът или участникът е установен, както и адрес, включително електронен, за кореспонденция при провеждането на процедурата.
Когато участникът предвижда използването на подизпълнители, представянето  се представя от всеки подизпълнител.
3.1.5. При участници обединения - копие на договора за обединение, а когато в договора не е посочено лицето, което представлява участниците в обединението - и документ, подписан от лицата в обединението, в който се посочва представляващият.

3.1.6. Копие на документ за регистрация по ЗДДС, ако е приложимо или декларация, че участникът не е регистриран по ЗДДС.
3.1.7. Документ за внесена Гаранция за участие (съгласно избрания от участника начин), както следва:

- Оригинал на Банкова гаранция за участие в процедурата; 
- Документ, удостоверяващ паричен превод по банков път на гаранцията за участие по сметка на възложителя. В случай, че участникът избере този начин, следва да представи платежно нареждане с изрично посочен предмет на обществената поръчка.

Когато участникът e обединение, достатъчно е само един от участниците в него да представи такъв документ.

3.8. Декларация по чл. 47, ал. 9 от Закона за обществените поръчки, изготвена/и по Образец № 5 от документацията за поръчката. 

Когато участникът предвижда участие на подизпълнители, за подизпълнителите се прилагат само изискванията по чл.47, ал. 1 и 5 от ЗОП
Когато участник в процедурата е обединение, което не е юридическо лице тази декларация се представя за всяко физическо или юридическо лице, включено в обединението.

3.1.9. Декларация за липса на свързаност с друг участник или кандидат в съответствие с чл. 55, ал. 7, както и за липса на обстоятелство по чл. 8, ал. 8, т. 2 от ЗОП - Образец № 6.

3.1.10. Информация по чл. 56, ал. 1, т. 8 от ЗОП за подизпълнителите, които ще участват в поръчката, делът на тяхното участие и дейността, която ще извършват, в случаите когато  участникът предвижда участието на подизпълнители, изготвена по образец от документацията за поръчката – по Образец № 7 към документацията.

3.1.11. Декларация от всеки подизпълнител за съгласие за участие в поръчката, изготвена по образец от настоящата документация – по Образец № 8 към документацията /ако е приложимо/.

3.1.12. Доказателства за технически възможности и/или квалификация на участника. Представят се документите съгласно т. 2. от раздел Б – „Специфични изисквания към участниците” от настоящите указания.

В случай, че участникът е обединение, горепосочените документи се представят само за участниците, чрез които обединението доказва съответствието си с критериите за подбор по чл. 25, ал. 2, т. 6 от ЗОП.
3.1.13. Декларация за приемане на условията в проекта на договор, съгласно чл. 56, ал. 1, т. 12 от ЗОП - по Образец № 9 към документацията.
Когато участник в процедурата е обединение, декларацията се подписва от представляващия обединението.
3.1.14. Декларация по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици, попълнен образец от настоящата документация. – Образец № 11
3.1.15. Изрично нотариално заверено пълномощно (оригинал или нотариално заверено копие) относно лицето/лицата, подписали офертата, в случай че същата не е подписана от законния представител на участника.

3.2. Съдържание на плик № 2 с надпис „Предложение за изпълнение на поръчката“ . 
В Плик № 2 участникът поставя Техническо предложение (Образец № 3).

3.2.1.Техническото предложение касае общите условия за изпълнението на поръчката. В техническото предложение участникът посочва:

- Общите принципи за разпределение на небалансите в рамките на балансиращата група. 

- прилага валиден документ издаден от „Електроенергиен системен оператор“ ЕАД, удостоверяващ броя на участниците в балансиращата група на участника;

- срок на валидност на офертата - в техническото си предложение участникът заявява, че срока на валидност на офертата е в съответствие с изискването на възложителя - 180 календарни дни, считано от крайния срок за получаване на оферти.

- начин на плащане - участникът декларира съгласие за начина на плащане, заложен от възложителя в проекта на договора - отложено плащане в срок до 30 дни от датата на представяне на фактура. 
Към  техническото предложение, ако е приложимо, се прилага декларация по чл. 33, ал. 4 от ЗОП – Образец № 10.

В техническото предложение следва да се съдържа информация за всяко от посочените обстоятелства.
3.3. Съдържание на плик  № 3 с надпис „Предлагана цена”:
В Плик № 3 се поставя на хартиен  носител Ценово предложение на участника (Образец № 4 ). В него участникът посочва:
- цена за 1 (един) МWh нетна активна електрическа енергия. Цената следва да е в лева, с точност до втория знак след десетичната запетая, без начислен данък добавена стойност, акциз и задължения към обществето. Цената трябва да включва всички разходи, свързани с изпълнението на доставката и да включва цена за доставка на нетна активна електрическа енергия, разходи за балансиране, разходи на участника за осигуряването на предлаганите услуги, без в балансиращата група допълнително да се начисляват суми за регистрираните небаланси при излишък или недостиг.

Не се допуска участниците да посочват нулеви стойности или числа след втория десетичен знак. При наличие на стойности с числа след втория десетичен знак същите ще бъдат закръглени до втори десетичен знак.
Ценовото предложение се подписва от законния представител на лицето, което я подава или от изрично упълномощено от него лице, и се представя на хартиен носител, попълнен съгласно представения образец.

Извън плика с надпис Плик № 3 „Предлагана цена” не трябва да е посочена никаква информация, относно цената. Неспазването на това изискване, ще води до отстраняване на участника.

Пликовете № 2 и № 3 трябва да бъдат запечатани, непрозрачни и обозначени. 
Трите плика от офертата се поставят в друг непрозрачен плик и се надписва по следния начин:

В горния ляв ъгъл на плика се изписва:

До МБАЛ „Св. Иван Рилски” ЕООД - 
гр. Горна Оряховица, ул. Отец Паисий № 72
ОФЕРТА

за участие в открита процедура за възлагане на обществена поръчка с предмет: „Избор на доставчик на електрическа енергия и координатор на балансираща група за захранване на обекти, собственост на МБАЛ „Св. Иван Рилски” ЕООД - гр. Горна Оряховица “.

В долния десен ъгъл се посочва: име на участника, адрес за кореспонденция, телефон, факс и по възможност  електронен адрес.

Върху плика не се поставят никакви други обозначения и не се полагат никакви други фирмени печати и знаци.

